Team Concordia - Riwal blev torsdag præsenteret på Hotel Nyborg Strand, hvor holdet også præsenterede deres nye navnesponsor Riwal og direktør i form af Steffen Kromann. Det skriver Feltet.dk. Sidstnævnte ser frem til arbejdet, hvor han også skal arbejde sammen med en ny mand i den sportslige ledelse, nemlig den tidligere danske mester og CSC-rytter Allan Johansen, som overtager jobbet som sportsdirektør. På pressemødet kunne cykelholdet offentliggøre, at Riwals navnesponsorat kun var et år, og Allan Johansens kontrakt også kun var et år, men det skal man passe på med at ligge for meget i, mener den nye direktør. - Jeg tror ikke, at man skal ligge så meget i det. Tingene er gået stærkt, så vi skal også have en base op omkring sponsorerne, men den skal også gøres bredere og større. Hvis jeg kunne sætte mig ned i januar måned og tegne en tre årig kontrakt med Allan (Johansen, red.), så kunne det da været fint, men man skal ikke ligge mere i det, tilføjer Steffen Kromann til Feltet.dk.

Opsummering:
Concordia-Riwals nye direktør Steffen Kromann ser frem til samarbejde med holdets nye sportsdirektør Allan Johansen.